open-index/open-wikipedia-markdown huggingface dataset:
কামারখালী ঘাট রেলওয়ে স্টেশন

**কামারখালী ঘাট রেলওয়ে স্টেশন** বাংলাদেশের ঢাকা বিভাগের ফরিদপুর জেলার মধুমতি নদী সংলগ্ন একটি অব্যবহৃত রেলওয়ে স্টেশন।

## ইতিহাস
দক্ষিণাঞ্চলের বাঁশ বেত পাট বহনের গুরুত্ব বিবেচনা করে ১৯৩২ সালের ১ জানুয়ারি রাজবাড়ীর কালুখালী ঘাট পর্যন্ত রেলপথ স্থাপন করা হয়। একই সময়ে আরও একটি শাখা লাইন মধুখালী থেকে কামারখালী পর্যন্ত নির্মাণ করা হয়। এ সময় লাইনটি এলাকার অধিবাসীর কাছে অনেক গুরুত্বপূর্ণ ছিল। কিন্তু একাত্তরের মুক্তিযুদ্ধে এই শাখা লাইনটি ক্ষতিগ্রস্ত হয়। যা পরবর্তীতে বন্ধ করে দেওয়া হয়। ২০১৮ সালে সরকার মধুখালী থেকে কামারখালী ঘাট হয়ে মাগুরা পর্যন্ত ব্রডগেজ রেলপথ নির্মাণ করার ঘোষণা দেয়।

## পরিষেবা
বর্তমানে গোপালগঞ্জ এর কাশিয়ানি উপজেলার সাথে রাজবাড়ী জেলা ও ফরিদপুর জেলা হয়ে ফরিদপুরের ভাঙ্গা পর্যন্ত যাত্রী ও পন্য পরিবহন সেবা চালু রয়েছে কামারখালী স্টেশনের সাথে।

## আরো দেখুন
*মধুখালী-মাগুরা লাইন

## তথ্যসূত্র

বিষয়শ্রেণী:ফরিদপুর জেলার রেলওয়ে স্টেশন
বিষয়শ্রেণী:বাংলাদেশের অব্যবহৃত রেলওয়ে স্টেশন
অঞ্জুম মৌদগিল

**অঞ্জুম মৌদগিল** (জন্মঃ ৫ই জানুয়ারি, ১৯৯৪) একজন ভারতীয় ক্রীড়া শ্যুটার। তিনি চন্ডীগড়ের বাসিন্দা এবং পাঞ্জাব রাজ্যের প্রতিনিধিত্ব করেন।

## প্রাথমিক জীবন
চন্ডীগড়ের স্যাক্রেড হার্ট সিনিয়র সেকেন্ডারি স্কুলে পড়াকালীন, অঞ্জুম শুটিং শুরু করেন। তিনি চন্ডীগড়ের ডিএভি কলেজ থেকে মানবিক বিষয়ে স্নাতক এবং স্নাতকোত্তর শেষ করেছেন। তিনি ক্রীড়া মনোবিজ্ঞানে স্নাতকোত্তর করেছেন। তিনি একজন বিমূর্ত চিত্রশিল্পী এবং তার অনেকগুলি শিল্পকর্ম বিক্রি হয়েছে।

তিনি পাঞ্জাব পুলিশের সাব-ইন্সপেক্টর পদে কর্মরত।

## কর্মজীবন

### ২০১৬
তিনি ২০১৬-র মিউনিখ বিশ্বকাপে নবম স্থান পেয়েছিলেন এবং বিশ্ব বিশ্ববিদ্যালয় চ্যাম্পিয়নশিপে রৌপ্য পদক। এছাড়া দক্ষিণ এশিয়ান গেমসে স্বর্ণপদক জয় করেছিলেন।

### ২০১৭
সজ্জন সিং সেঠি স্মৃতি মাস্টার্সের ১০ মিটার এয়ার রাইফেল বিভাগে রৌপ্য পদক জয়ে করেন তিনি।

### ২০১৮
*তিনি আইএসএসএফ মেক্সিকো-বিশ্বকাপে মহিলাদের ৫০ মিটার রাইফেল ৩-পজিশন বিভাগে রৌপ্যপদক জিতেছিলেন।
*কমনওয়েলথ গেমসে তিনি ৩-পোসিসন্স বিভাগে ৪৫৫.৭ পয়েন্ট অর্জন করে রৌপ্যপদক জয় করেন। যোগ্যতার রাউন্ডে, তিনি কমনওয়েলথ বাছাই রেকর্ডটি একটি উল্লেখযোগ্য ব্যবধানে ভঙ্গ করেছিলেন। তার স্কোর ছিল ৫৮৯ (হাটু গেড়ে-১৯৬, প্রোন-১৯৯ এবং দাড়িয়ে-১৯৪)
*চ্যাঙ্গওয়ানে আয়োজিত বিশ্ব চ্যাম্পিয়নশিপে ১০মিটার এয়ার রাইফেল বিভাগে রৌপ্য জয় করে, টোকিও অলিম্পিক ২০২০-র জন্যে কোটা অর্জন করেন।

### ২০১৯
২০১৯-এর ১লা মে, অঞ্জুম আইএসএসএফ র‌্যাঙ্কিংয়ে মহিলাদের ১০ মিটার এয়ার রাইফেল বিভাগে দ্বিতীয় স্থানে আসেন। এছাড়া মহিলাদের ৫০ মিটার ৩ পোজিসন্স-এ তিনি ভারতের শ্রেষ্ঠ মহিলা শ্যুটার।
### ২০২০
*অঞ্জুম ২০২০-র টোকিও অলিম্পিকসে অংশগ্রহণ করবেন ৫০ মিটার রাইফেল-৩ পোজিসন্স বিভাগে। এর পাশাপাশি তিনি ১০ মিটার এয়ার রাইফেল বিভাগেও অংশ নিতে পারেন দলগত প্রয়োজনের উপর ভিত্তি করে।

## পুরস্কার
অঞ্জুম হলেন  ২০১৯-এর অর্জুন পুরস্কারের জন্য বাছাই কমিটি দ্বারা নির্বাচিত উনিশ জন অ্যাথলিটদের মধ্যে অন্যতম।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় নারী ক্রীড়া শুটার
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২০২০ গ্রীষ্মকালীন অলিম্পিকের শুটার
বিষয়শ্রেণী:ভারতীয় অলিম্পিক শুটার
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী
বিষয়শ্রেণী:অর্জুন পুরস্কার প্রাপক
বিষয়শ্রেণী:চণ্ডীগড়ের ক্রীড়াবিদ
বিষয়শ্রেণী:২০১৮ কমনওয়েলথ গেমসে পদকপ্রাপ্ত
বিষয়শ্রেণী:২০২৪ গ্রীষ্মকালীন অলিম্পিকের শুটার
বিষয়শ্রেণী:২১শ শতাব্দীর ভারতীয় নারী ক্রীড়াবিদ
প্রীতি সংকর

**প্রীতি সংকর** (বিয়ের আগের নাম: **প্রীতি মন্টেইরো**; সেপ্টেম্বর ১৯৪৭ - অক্টোবর ২০১১) ছিলেন একজন ভারতীয় শিক্ষক, গবেষক এবং শিক্ষাবিদ। তার গবেষণায় কম্পাইলার নকশা, প্রথাগত ভাষাতত্ত্ব এবং অ্যালগরিদমিক কোডিং তত্ত্বের ক্ষেত্রগুলিতে আলোকপাত করা হয়েছিল।

## প্রারম্ভিক জীবন ও ক্যারিয়ার
প্রীতি একটি গোয়ান পরিবারে জন্মগ্রহণ করেন। তার বাবার নাম ইনোসেনসিও মন্টিরিও। তিনি ছিলেন ভারতীয় সেনাবাহিনীর একজন ব্রিগেডিয়ার। আর প্রীতির মা সোফিয়া ছিলেন গণিত ও ফরাসি ভাষার শিক্ষক।

১৯৫৮ সালে তার বাবা-মা পুনের খাদকওয়াস্লা থেকে জম্মুতে চলে যায়। কারণ, তখন তার বাবা সুরানকোটে ভারত-পাকিস্তান সীমান্তে দায়িত্ব পালন করতেন। এই পদক্ষেপের ফলে প্রীতি ছয় মাস স্কুলে যেতে পারেনি। আর এ সময় তার মা তাকে বাড়িতেই পড়ালেখা করাতেন। কয়েক বছর পরে তিনি পুনেতে ফিরে এসে ফার্গুসন কলেজে ভর্তি হন। পরবর্তীতে তিনি দিল্লির ইন্ডিয়ান ইন্সটিটিউট অব টেকনোলজিতে অধ্যায়ন করেন। ১৯৬৮ সালে তিনি প্রথম নারী হিসেবে সেখান থেকে তড়িৎ প্রকৌশলে ব্যাচেলর অব টেকনোলজি ডিগ্রি অর্জন করেন। স্নাতক পাশ করে তিনি ইউনিভার্সিটি অব ম্যারিল্যান্ড, কলেজ পার্কে ভর্তির জন্য আবেদন করেন এবং সেখান থেকেই ১৯৭২ সালে তিনি পিএইচ.ডি. ডিগ্রি অর্জন করেন। এক বছর পরে তিনি ভারতে ফিরে আসেন এবং বেঙ্গালুরুর ইন্ডিয়ান ইনস্টিটিউট অফ সায়েন্সের (আই.আই.এসসি.) সেন্টার ফর অটোমেশনে সহকারী অধ্যাপক হিসেবে নিযুক্ত হন।

১৯৭৯ সালে প্রীতি একটি বিসিএইচ কোড তৈরি করার মাধ্যমে বিজ্ঞানে গুরুত্বপূর্ণ অবদান রাখেন। এটি সীমাবদ্ধ ক্ষেত্রে সংজ্ঞায়িত করা হয়েছিল এবং তাই সীমাবদ্ধ বলয়ে এটি ব্যবহার করা যেত। ২০০২ সালে তিনি ওয়াই.এন শ্রীকান্তের পাশাপাশি সিআরসি প্রেসের একজন সহযোগী-সম্পাদক হিসেবে দায়িত্ব পালন করেন। এছাড়াও তিনি ভারতীয় জার্নাল *রেজোন্যান্স* এবং *পিয়ার রিভিউ* এর নেতৃত্বে ছিলেন।

## ব্যক্তিগত জীবন
প্রীতির বেশ কয়েকজন ভাই-বোন ছিল। তাদের মধ্যে উল্লেখযোগ্য হল তাত্ত্বিক পদার্থবিদ *বিবেক মন্টিরিও*, চলচ্চিত্র নির্মাতা এবং মিডিয়া স্টাডিজের একজন অধ্যাপক *অঞ্জলি মন্টিরিও* এবং উন্নয়নমূলক এবং আচরণগত শিশুরোগ বিশেষজ্ঞ *নন্দিতা দে সুজা*। ১৯৭৪ সালে তিনি বেঙ্গালুরুর জাতীয় মহাকাশ গবেষণাগারের তাত্ত্বিক তরল গতিবিদ্যার বিশেষজ্ঞ পি.এন. শঙ্করকে বিয়ে করেছিলেন। ১৯৭৬ সালে তিনি একটি পুত্র সন্তানের জন্ম দেন যার নাম রাখা হয় নচিকেত। এরপর ১৯৮৩ সালে তার কন্যা মৃদুলা জন্মগ্রহণ করে।

## সম্মাননা
২০০৭ সালে সংকর শ্রেষ্ঠ শিক্ষক বিভাগে *জয়া জয়ন্ত পুরস্কার* পেয়েছিলেন এবং ২০০৬ সাল থেকে থেকে ২০০৯ সালের মধ্যে ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স তাকে একজন বিশিষ্ট প্রভাষক হিসাবে মনোনীত করে।

## অবদান
*প্রীতি শঙ্কর লাইব্রেরি অব পপুলার ম্যাথ অ্যান্ড সায়েন্স* নামক গ্রন্থাগারটি *নাভনিরমিতি লার্নিং ফাউন্ডেশনে*র ইউএমইডি ভবনে অবস্থিত।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী
বিষয়শ্রেণী:ভারতীয় শিক্ষাবিদ
বিষয়শ্রেণী:বেঙ্গালুরুর বিজ্ঞানী
বিষয়শ্রেণী:২০শ শতাব্দীর ভারতীয় নারী বিজ্ঞানী
কাশিয়ানী জংশন রেলওয়ে স্টেশন

**কাশিয়ানী জংশন রেলওয়ে স্টেশন** বাংলাদেশের ঢাকা বিভাগের গোপালগঞ্জ জেলার কাশিয়ানী উপজেলার একটি রেলওয়ে স্টেশন।  উত্তরদিকে ঢাকা এবং কালুখালি থেকে দুটি লাইন এসে এবং দক্ষিণদিকে গোবরা, যশোর এবং ভাটিয়াপাড়া থেকে তিনটি লাইন এসে মোট পাঁচ টি লাইন এখানে মিলিত হয়েছে যেটা বাংলাদেশের একমাত্র পঞ্চমূখী জংশন।

## অবস্থান
কাশিয়ানী উপজেলা  সদরে অবস্থিত। 
## ইতিহাস
১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে ভাটিয়াপাড়া ঘাট পর্যন্ত রেলপথ তৈরি করা হয় ১৯৩২ সালে। 
এসময় এই লাইনের স্টেশন হিসেবে কাশিয়ানী রেলওয়ে স্টেশন তৈরি করা হয়। ২০১৮ সালে কাশিয়ানী থেকে গোবরা পর্যন্ত রেলপথ তৈরি হলে কাশিয়ানী জংশন স্টেশনে  
পরিণত হয়। ঢাকা-যশোর রেলপথ কাশিয়ানী জংশন রেলওয়ে স্টেশনে মিলিত হয়েছে।

## পরিষেবা
কাশিয়ানী জংশন রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:

* জাহানাবাদ এক্সপ্রেস
* রূপসী বাংলা এক্সপ্রেস
* টুঙ্গিপাড়া এক্সপ্রেস।
* ভাটিয়াপাড়া এক্সপ্রেস।

## তথ্যসূত্র

বিষয়শ্রেণী:গোপালগঞ্জ জেলার রেলওয়ে স্টেশন
বিষয়শ্রেণী:বাংলাদেশের রেলওয়ে জংশন স্টেশন
বিষয়শ্রেণী:কাশিয়ানী উপজেলা
ইলেক্ট্রোউইক তারা

**ইলেক্ট্রোউইক তারা** হলো এক ধরনের তাত্ত্বিক বহির্নক্ষত্র যদ্দ্বারা নক্ষত্রের মহাকর্ষীয় পতন ইলেক্ট্রোউইক জ্বলনের অর্থাৎ কোয়ার্ককে লেপটনে রূপান্তরিত করার সময় ইলেক্ট্রোউইক মিথষ্ক্রিয়ায় যে শক্তি নির্গত হয় তার ফলে উৎপন্ন বিকিরণ চাপ দ্বারা প্রতিহত হয়। এই প্রক্রিয়াটি তারার কেন্দ্রে ঘটে যার আয়তন একটি আপেলের কাছাকাছি এবং ভর প্রায় দুইটি পৃথিবীর সমান।

## গঠন
থাম্ব|''সুপারনোভা ধস''
তাত্ত্বিকভাবে, একটি নক্ষত্রের সুপারনোভা ধসের পরের পর্যায়টি হলো সেই পর্যায় যখন ইলেক্ট্রোউইক তারা উৎপন্ন হয়। ইলেক্ট্রোউইক তারাগুলি কোয়ার্ক তারার তুলনায় ঘন এবং এরা উৎপন্ন হতে পারে যখন কোয়ার্ক অবক্ষয় চাপ আর মহাকর্ষীয় আকর্ষণকে প্রতিহত করতে পারে না কিন্তু ইলেক্ট্রোউইক জ্বলনের ফলে উৎপন্ন বিকিরণ চাপ দ্বারা তা প্রতিরোধীত হয়। তারার জীবনের এই পর্যায়টি ১০ ​​মিলিয়ন বছরেরও বেশি সময় স্থায়ী হতে পারে।

একটি ইলেক্ট্রোউইক তারার নির্গত শক্তি কোয়ার্ক সরবরাহের ওপর নির্ভরশীল যা মহাকর্ষীয় পতন দ্বারা নিয়ন্ত্রিত। প্রত্যেকটি মিথস্ক্রিয়ায় নয়টি কোয়ার্ক তিনটি অ্যান্টি-লেপ্টনে রূপান্তরিত হয়, বি-এল সংরক্ষণ করার সময় বেরিয়োন এবং লেপটন সংখ্যার নিত্যতা লঙ্ঘীত হয় যেখানে মিথস্ক্রিয়া প্রতি ৩০০ GeV উৎপন্ন হয়। তারার বাইরে বিচ্ছুরিত এই শক্তি নিউট্রিনো এবং ফোটনের মিশ্রণ হিসাবে নির্গত হয়। নিউট্রিনো দোলনকে বিবেচনা করে, ইলেক্ট্রোউইক তারাগুলিকে তিনটি পর্যায়ে নির্গত সমান সংখ্যক নিউট্রিনোগুলির মাধ্যমে চিহ্নিত করা যেতে পারে।

## আরো দেখুন

* ম্যাগনেটার
* কৃষ্ণ গহ্বর
* শ্বেত বামন
* নিউট্রন তারা
* স্ট্রেঞ্জ তারা

## তথ্যসূত্র


বিষয়শ্রেণী:বহির্নক্ষত্র
বিষয়শ্রেণী:তারার জীবনচক্র
বিষয়শ্রেণী:নক্ষত্রের প্রকারভেদ
ভাটিয়াপাড়া ঘাট রেলওয়ে স্টেশন

**ভাটিয়াপাড়া ঘাট রেলওয়ে স্টেশন** বাংলাদেশের ঢাকা বিভাগের গোপালগঞ্জ জেলার একটি রেলওয়ে স্টেশন।

## অবস্থান
ভাটিয়াপাড়া ঘাট মধুমতি নদীর পাড়ে অবস্থিত।   
## ইতিহাস
১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে এই (ভাটিয়াপাড়া) ঘাট পর্যন্ত রেলপথ তৈরি করা হয় ১৯৩২ সালে।

## পরিষেবা
ভাটিয়াপাড়া ঘাট রেলওয়ে স্টেশন থেকে ভাটিয়াপাড়া এক্সপ্রেস চলাচল করে।

## তথ্যসূত্র

বিষয়শ্রেণী:গোপালগঞ্জ জেলার রেলওয়ে স্টেশন
চাপতা রেলওয়ে স্টেশন

**চাপতা রেলওয়ে স্টেশন ** বাংলাদেশের ঢাকা বিভাগের গোপালগঞ্জ জেলার একটি রেলওয়ে স্টেশন।

## ইতিহাস
১৯৩২ সালে রেলওয়ের রাজবাড়ীর কালুখালী থেকে গোপালগঞ্জের ভাটিয়াপাড়া রুটে ট্রেন চলাচল করতো। ১৯৯৭ সালের ১৯ আগস্ট ট্রেন চলাচল বন্ধ হয়। তারপর কাশিয়ানী-গোপালগঞ্জ-টুঙ্গিপাড়া নতুন রেললাইন প্রকল্প ২০১১ সালে পুনরুদ্ধার কাজ শুরু হয়। ২০১৩ সালের ২ নভেম্বর প্রধানমন্ত্রী শেখ হাসিনা কালুখালী-ভাটিয়াপাড়া রেলরুটে ৩২০ কোটি ৮৫ লাখ টাকা ব্যয়ে রেলপথ কাজের উদ্বোধন করেন। পরে কাশিয়ানী থেকে গোবরা পর্যন্ত রেললাইনে ২০১৫ সালের নভেম্বরে নির্মাণ কাজ শুরু হওয়ার পর ২০১৮ সালের সেপ্টেম্বরে শেষ হয় এই রেলপথের কাজ। ২ হাজার ১১০ কোটি ৫৭ লাখ টাকা ব্যয়ে গোপালগঞ্জ জেলার কাশিয়ানী থেকে গোবরা পর্যন্ত ৪৪ কিলোমিটার দীর্ঘ এ রেললাইনটির নির্মাণ কাজ শেষ হয়। মধুমতি নদীর উপর একটি রেলসেতু, **চাপতা**সহ ৬টি রেলওয়ে স্টেশন, ৪৩টি কালভার্ট নিয়ে তৈরি এই রেলপথ। ২০১৮ সালের ১ নভেম্বর টুঙ্গিপাড়া এক্সপ্রেস চালুর মাধ্যমে এই রেলপথ চালু হয়।

## পরিষেবা
চাপতা রেলওয়ে স্টেশন দিয়ে টুঙ্গিপাড়া এক্সপ্রেস চলাচল করে। 
## তথ্যসূত্র

বিষয়শ্রেণী:গোপালগঞ্জ জেলার রেলওয়ে স্টেশন
বিঠাবাই নারায়ণগাঁওকর

**বিঠাভাই ভাউ মাঙ্গ নারায়ণগাঁওকর** (জুলাই ১৯৩৫ - ১৫ই জানুয়ারি ২০০২) একজন ভারতীয় নৃত্যশিল্পী, গায়ক এবং তামাশা শিল্পী ছিলেন।

## প্রাথমিক জীবন এবং পেশাজীবন
বিঠাবাই শিল্পীদের পরিবারে জন্মগ্রহণ করেছিলেন এবং বেড়ে উঠেছিলেন।
তিনি মহারাষ্ট্রের সোলাপুর জেলার পণ্ঢরপুর শহরে জন্মগ্রহণ করেছিলেন।
তাঁর বাবা এবং কাকার দ্বারা পরিচালিত পারিবারিক একটি দল ছিল ভাউ-বাপু মঙ্গ নারায়ণগাঁওকার।
তাঁর ঠাকুরদাদা নারায়ণ খুদে দলটি স্থাপন করেছিলেন।
তিনি ছিলেন পুনে জেলার শিরুর তালুকের কাভাঠে ইয়ামাই গ্রামের বাসিন্দা।
শৈশবকাল থেকেই বিঠাবাই দেবী লাবণ্য, গাভলান, ভেডিক প্রভৃতি গানের বিভিন্ন রূপের সংস্পর্শে এসেছিলেন।
ছাত্র হিসাবে তিনি বিদ্যালয়ে খুব ভাল ফল করেননি, যদিও তিনি কোনও প্রথাগত প্রশিক্ষণ ছাড়াই খুব অল্প বয়স থেকেই মঞ্চে অনায়াস সৌন্দর্যে অভিনয় করতে পারতেন।

তাঁঁর জীবনের একটি উল্লেখযোগ্য ঘটনা হলো তাঁঁর সন্তানের জন্ম।
তিনি তার দর্শকদের জন্য তাঁঁর অনুষ্ঠান করার সময় ৯ মাসের গর্ভবতী ছিলেন।
অনুষ্ঠানের সময়ই তিনি জানতে পেরেছিলেন যে তিনি প্রসব করতে চলেছেন।
স্বাচ্ছন্দ্য, ধৈর্যশীলতা ও সাহসিকতা দেখিয়ে তিনি মঞ্চের পিছনে গিয়ে বাচ্চা প্রসব করেন, একটি পাথর দিয়ে নাভিরজ্জু কাটেন এবং আবার অভিনয়ে যোগ দিতে প্রস্তুত হন।
শ্রোতারা হঠাৎ তাঁর স্ফীতোদর অনুপস্থিত হয়ে যাওয়ায় অবাক হয়ে যায়।
তখন অনুসন্ধান করে তাঁঁর সাহসিকতা এবং আত্মোৎসর্গের কথা জানতে পারায় অনুষ্ঠান বন্ধ হয়ে যায়।
অনুষ্ঠানটি সম্পন্ন করার দৃঢ় সংকল্পের জন্য শ্রোতারা তাঁঁর প্রশংসা করেছিলেন, তবে শ্রদ্ধার সাথে তাঁকে বিশ্রাম নিতে বলেছিলেন।

তিনি তাঁর শিল্পের জন্য ১৯৫৭ এবং ১৯৯০ সালে ভারতের রাষ্ট্রপতির কাছ থেকে পদক পেয়েছিলেন।
লিখিত আছে যে তাঁঁর খ্যাতি এবং সম্মান অর্জনের পরেও তিনি আর্থিক সঙ্কটে পড়েছিলেন এবং তাঁঁর যত্ন নেওয়া হয়নি বলে জানা যায়।
মৃত্যুর পরে তাঁঁর হাসপাতালের খরচ বিভিন্ন দাতাদের অবদানের দ্বারা পূরণ করা হয়েছিল।

## পুরস্কার এবং স্বীকৃতি
তিনি উচ্চ প্রশংসা অর্জন করেছিলেন এবং এর মাধ্যমে তাঁর দলটি তামাশা ঘরানার শিল্পের জন্য সবচেয়ে মর্যাদাপূর্ণ রাষ্ট্রপতির পুরস্কারে ভূষিত হয়েছিলেন।
তাঁর ভক্তরা তাঁকে "তামাশা সম্রাদিনী" (তামাশা সম্রাজ্ঞী) নামে অভিহিত করতেন এবং সরকার তাঁকে সম্মানিতও করেছিলেন।

তাঁর স্মরণে মহারাষ্ট্র সরকার ২০০৬ সাল থেকে বার্ষিক "বিঠাবাই নারায়ণগাঁঁওকর জীবনগৌরব পুরস্কার" চালু করেছে।
তামাশা শিল্প সংরক্ষণ ও প্রচারে যাঁরা ব্যাপক অবদান রেখেছিলেন তাদের এই সম্মাননা প্রদান করা হয়।
২০০৬ সাল থেকে এই পুরস্কার প্রদান করা হচ্ছে এবং পুরস্কার প্রাপকদের মধ্যে স্বনামধন্যরা হলেন
শ্রীমতি কান্তাভাই সাতারকার, বসন্ত অবসরিকর, শ্রীমতি সুলোচনা নালাভাডে, হরিভাউ বাধে, শ্রীমতী মঙ্গলা বনসোড় (বিঠাবাইয়ের কন্যা),
সাধু পাটসুটে, অঙ্কুশ খাড়ে, প্রভা শিবনেকর, ভীম সাঙ্গাবিকার, গঙ্গারাম কাভাঠেকর, শ্রীমতী রাধাবাই খোড়ে নাসিক্কর, মধুকর নেরালে।

## তথ্যসূত্র

বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০০২-এ মৃত্যু
বিষয়শ্রেণী:১৯৩৫-এ জন্ম
বিষয়শ্রেণী:মারাঠি ব্যক্তি
বিষয়শ্রেণী:ভারতীয় লোক গায়িকা
বিষয়শ্রেণী:লোকসঙ্গীত শিল্পী
বিষয়শ্রেণী:ভারতীয় লোক গায়ক
বিষয়শ্রেণী:মহারাষ্ট্রের সঙ্গীতশিল্পী
বিষয়শ্রেণী:মহারাষ্ট্রের অভিনেত্রী
বিষয়শ্রেণী:মহারাষ্ট্রের নারী সঙ্গীতজ্ঞ
বিলি কেটল

**উইলিয়াম ওয়াল্ডারহ্যাম কেটল** (১০ সেপ্টেম্বর, ১৮৯৮ - ১২ অক্টোবর, ১৯৮০) একজন ইংলিশ পেশাদার ফুটবলার যিনি উইগান বরো, সাউথহাইড ইউনাইটেড, সাউথপোর্ট এবং গ্রিম্‌স্‌বি টাউন-এর হয়ে ফুটবল লিগে আউটসাইড লেফট হিসাবে খেলতেন।
## ব্যক্তিগত জীবন
কেটল প্রথম বিশ্বযুদ্ধের সময় ডারহাম লাইট ইনফ্যান্ট্রিতে প্রাইভেট সৈনিক হিসাবে কাজ করেছিলেন।
## ক্রীড়াজীবন
তিনি ১৯২২ সালের জুনে গ্রিমসবি টাউনের সাথে চুক্তি স্বাক্ষর করেছিলেন এবং ১৯৩২ সালের জুনে সাউথপোর্টে ২০০ ডলারে চুক্তিবদ্ধ হওয়ার আগে ১৬ টি উপস্থিতিতে ৩ টি গোল করেছিলেন। ১৯২৪ সালের ফেব্রুয়ারিতে উইগান বরোতে যোগদানের আগে তিনি হাইগ অ্যাভিনিউয়ে এক মৌসুমের চেয়ে কম সময় ধরে ২২টি উপস্থিতি খেলেছিলেন এবং তিনি সর্বশেষ ১৯২৬ সালের ফেব্রুয়ারি মাসে অবসর নেওয়ার আগে সম্ভবত ইনজুরির মধ্য দিয়েই বোরোর হয়ে সর্বশেষ ম্যাচটি খেলেছিলেন, এতে ৪২ টি উপস্থিতিতে ১৩ টি গোল করেছিলেন।
## তথ্যসূত্র

বিষয়শ্রেণী:ইংরেজ পুরুষ ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:গ্রিমসবি টাউন ফুটবল ক্লাবের খেলোয়াড়
বিষয়শ্রেণী:লিডস সিটি ফুটবল ক্লাবের খেলোয়াড়
বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড়
বিষয়শ্রেণী:সাউথ শিল্ডস ফুটবল ক্লাবের (১৮৮৯) খেলোয়াড়
বিষয়শ্রেণী:সাউথেন্ড ইউনাইটেড ফুটবল ক্লাবের খেলোয়াড়
বিষয়শ্রেণী:সাউথপোর্ট ফুটবল ক্লাবের খেলোয়াড়
বিষয়শ্রেণী:উইগান বরো ফুটবল ক্লাবের খেলোয়াড়
বিষয়শ্রেণী:১৮৯৮-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:পুরুষ ফুটবল পার্শ্বীয় আক্রমণভাগের খেলোয়াড়
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:পুরুষ ফুটবল কেন্দ্রীয় আক্রমণভাগের খেলোয়াড়
মিরাই চ্যাটার্জী

মিরাই চ্যাটার্জি একজন ভারতীয় সমাজসেবক, যিনি আহমেদাবাদে স্ব-কর্মসংস্থান মহিলা সমিতি, সেবায় কাজ করেন। ২০১০ সালের জুনে তিনি জাতীয় উপদেষ্টা পরিষদের সদস্য নিযুক্ত হন।

চ্যাটার্জি সেবা হলো (SEWA) সামাজিক সুরক্ষা পরিচালনা করা। তিনি  স্বাস্থ্যসেবা, শিশু যত্ন এবং বীমা প্রোগ্রামগুলি নিয়ে কাজ করেন। তিনি বর্তমানে ন্যাশনাল ইন্স্যুরেন্স ভিমোএসইউএ কো-অপারেটিভ লিমিটেডের চেয়ারপারসন এবং লোকস্বাস্থ্য  সমবায় সমিতির একজন পৃষ্ঠপোষক।   তিনি ১৯৮৮ সালে SEWA-এ যোগ দিয়েছিলেন এবং প্রতিষ্ঠাতা ইলা ভট্টের পরে সাধারণ সম্পাদক ছিলেন। শ্রীমতি চ্যাটার্জী ফ্রেন্ডস অফ উমেনস ওয়ার্ল্ড ব্যাঙ্কিং (এফডাব্লুডাব্লুবি) এবং  জনস্বাস্থ্য ফাউন্ডেশন (পিএইচএফআই) সহ ভারতের বেশ কয়েকটি সংস্থার বোর্ডগুলিতে দায়িত্ব পালন করেছেন।  তিনি অসংগঠিত খাতের জাতীয় উদ্যোগের জাতীয় কমিশনের উপদেষ্টা ছিলেন এবং জাতীয় পল্লী স্বাস্থ্য মিশনের উপদেষ্টা গ্রুপে ছিলেন। তিনি বিশ্ব স্বাস্থ্য সংস্থার স্বাস্থ্য সম্পর্কিত সামাজিক নির্ধারণ কমিশনের কমিশনারও ছিলেন।

চ্যাটার্জী ইতিহাসে ও বিজ্ঞানে‌ হার্ভার্ড বিশ্ববিদ্যালয় থেকে বি.এ.  এবং জনস হপকিন্স ব্লুমবার্গ স্কুল অফ পাবলিক হেলথ থেকে স্নাতকোত্তর লাভ করেন।

## কাজ
**ইমপ্যাক্ট অফ ইম্প্লিমেন্টিং টি সিড্স থ্রু সঙ্গিনী চিল্ডক্যারে এন্ড ওয়ার্কার্স’ কো-অপারেটিভ*, লিখেছেন রেনানা ঝাবভালা, মীরা চ্যাটার্জী এবং মিতা পরীখ, ১৯৯৬।

## তথ্যসূত্র

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী সমাজকর্মী
বিষয়শ্রেণী:ভারতের জাতীয় উপদেষ্টা পরিষদের সদস্য
বিষয়শ্রেণী:গুজরাতের সমাজকর্মী
বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:২১শ শতাব্দীর ভারতীয় শিক্ষাবিদ
ভূপেন্দ্র চৌধুরী

**ভূপেন্দ্র চৌধুরী** ভারতের উত্তর প্রদেশ মন্ত্রিপরিষদের প্রতিমন্ত্রী।

## রাজনৈতিক ও কর্মজীবন
ভূপেন্দ্র চৌধুরী চৌধুরী পঞ্চায়েতি রাজ (ভারত) মন্ত্রণালয়ের দায়িত্ব পান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় জনতা পার্টির রাজনীতিবিদ
কুমিল্লা পল্লী বিদ্যুৎ সমিতি-৩

**কুমিল্লা পল্লী বিদ্যুৎ সমিতি-৩** হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। কুমিল্লা পল্লী বিদ্যুৎ সমিতি-৩ চট্টগ্রাম বিভাগের কুমিল্লা জেলায় ৪টি জোনাল অফিস, ২টি সাব-জোনাল অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুমিল্লা পল্লী বিদ্যুৎ সমিতি-৩ প্রতিষ্ঠিত হয় ২০১৪ সালের ২৮ জানুয়ারি।

## ইতিহাস
কুমিল্লা পল্লী বিদ্যুৎ সমিতি-৩ এর যাত্রা শুরু হয় ২০১৪ সালে। এ সমিতির অধীনে ৬টি উপজেলা, ৬৫টি ইউনিয়ন ও ১০০৪টি গ্রাম রয়েছে। এর সদর দপ্তর কুমিল্লার দাউদকান্দিতে অবস্থিত।

## জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
* দাউদকান্দি জোনাল অফিস
* হোমনা জোনাল অফিস
* গজারিয়া জোনাল অফিস
* বাঞ্ছারামপুর জোনাল অফিস

### সাব-জোনাল অফিসসমূহ
* মেঘনা সাব-জোনাল অফিস
* তিতাস সাব-জোনাল অফিস

## অভিযোগ কেন্দ্রসমূহ
* আসমানিয়া অভিযোগ কেন্দ্র
* নৈয়ার অভিযোগ কেন্দ্র
* ইলিয়টগঞ্জ অভিযোগ কেন্দ্র
* মালিগাঁও অভিযোগ কেন্দ্র
* জামালদী অভিযোগ কেন্দ্র
* ধারিয়ারচর অভিযোগ কেন্দ্র
* জীবনগঞ্জ অভিযোগ কেন্দ্র
* ফরদাবাদ অভিযোগ কেন্দ্র
* রামকৃষ্ণপুর অভিযোগ কেন্দ্র

## গ্রাহক সংখ্যা
কুমিল্লা পল্লী বিদ্যুৎ সমিতি-৩ এর প্রায় সাড়ে চার লক্ষ আবাসিক গ্রাহক রয়েছে।

## অন্যান্য তথ্য
* মোট আয়তন: ৯৫৭ বর্গকিলোমিটার
* সমিতির এলাকা সংখ্যা: ৭টি

## আরও দেখুন
* বাংলাদেশ বিদ্যুৎ উন্নয়ন বোর্ড
* ঢাকা বিদ্যুৎ বিতরণ কর্তৃপক্ষ

## তথ্যসূত্র

বিষয়শ্রেণী:২০১৪-এ বাংলাদেশে প্রতিষ্ঠিত
বিষয়শ্রেণী:বাংলাদেশের পল্লী বিদ্যুৎ সমিতি
বাঁঙ্কে চামার

বঙ্কে চামার ছিলেন একজন স্বাধীনতা কর্মী, তিনি সিপাহী বিদ্রোহ ১৮৫৭ অংশ নেন। তিনি ছিলেন জৌনপুর জনপদের কুচরপুর গ্রাম, মাচালি শাহের বাসিন্দা। সিপাহী বিদ্রোহের পর বাঁঙ্কে চামার ও তার ১৮ জন সহযোগীকে বাঘি (বিদ্রোহী) ঘোষণা করা হয়েছিল। গ্রেপ্তার হওয়ার পরে চামারকে ফাঁসি দেওয়া হয়েছিল।

## তথ্যসূত্র

বিষয়শ্রেণী:সিপাহী বিদ্রোহ ১৮৫৭
বিষয়শ্রেণী:জৌনপুর জেলার ব্যক্তি
বিষয়শ্রেণী:১৯শ শতাব্দীর ভারতীয় ব্যক্তি
বিষয়শ্রেণী:১৮৫৭ সালে ভারতের বিদ্রোহ
বিষয়শ্রেণী:১৮২০-এ জন্ম
চেরি উইলসন

**চেরি উইলসন** (জন্মনাম- **রোজমেরি বার্ডিক**) ছিলেন একজন আমেরিকান ঔপন্যাসিক যিনি পশ্চিমা ধারায় কাজ করার জন্য পরিচিত ছিলেন। তার বেশ কয়েকটি বই থেকে হলিউডের চলচ্চিত্র নির্মিত হয়েছিল।

## জীবনালেখ্য

চেরির জন্ম মার্কিন যুক্তরাষ্ট্রের পেন্সিল্‌ভেনিয়ায় ফ্র্যাঙ্ক বার্ডিক এবং আন্না উডবারি দম্পতির ঘরে। ১৬ বছর বয়সে পশ্চিমে সরে যাওয়ার পরে তিনি সাংবাদিকতার কাজ শুরু করেছিলেন; 'রিপাবলিক ওয়াশিংটন'-এর জার্নাল মাইনারে ২০০ এরও বেশি সংস্করণে "চেরির কর্নার" নামে তাঁর একটি কলাম ছিল।  তিনি ১৯১০-এর দশকে রবার্ট উইলসনকে বিয়ে করেছিলেন এবং এই জুটি বসতবাড়ি নির্মাণ, খনির কাজ, বুনো মস্তংকে প্রশিক্ষণ দেওয়া ইত্যাদি কাজে জড়িত ছিল।

১৯২০ এর দশকে তিনি যে পশ্চিমা উপন্যাসগুলি রচনা শুরু করেছিলেন সেগুলিতে তিনি এই অভিজ্ঞতাগুলোর কথা উল্লেখ করেছিলেন উপন্যাস ছাড়াও তিনি শতাধিক ছোট গল্প লিখেছিলেন। তাঁর বেশ কয়েকটি বই চলচ্চিত্রে পরিণত হয়েছিল (বাক জোন্স সিরিজের বেশ কয়েকটি সহ), যদিও উইলসন বলেছিলেন যে এসব চলচ্চিত্রের প্রযোজনায় তাঁর কোনও অংশ নেই। তিনি দ্য আরিজোনা ডেইলি স্টারের এক প্রতিবেদককে বলেছিলেন, "আমি অন্য কারও কাজের কৃতিত্ব নিতে চাই না"।  "হলিউড তার প্রয়োজনীয়তাগুলো জানে এবং আমার নিজের অভিজ্ঞতা থেকে আমার অবশ্যই স্বীকার করতে হবে যে আমার গল্পগুলোর পরিবর্তনসমূহ সাধারণত চলচ্চিত্রের দৃষ্টিকোণ থেকে সেরা"।
## নির্বাচিত কাজ
* *দ্য ব্র্যান্ডেড সোম্বেরো* (১৯২৭)
* *এমটি (empty) স্যাডলস* (১৯২৯)
* *স্টর্মি* (১৯২৯)
* ব্ল্যাক উইংয়ের রাইডার (১৯৩৪)
* *ব্ল্যাক উইং'স রাইডার* (১৯৩৪)
* *স্টিরাপ ব্রাদার* (১৯৩৫)
* *থান্ডার ব্রেকস* (১৯৩৬)
* *স্যান্ডফ্লো* (১৯৩৭)
## তথ্যসূত্র

বিষয়শ্রেণী:মার্কিন ঔপন্যাসিক
বিষয়শ্রেণী:লেখিকা
বিষয়শ্রেণী:লেখিকা (আধুনিক যুগ)
বিষয়শ্রেণী:মার্কিন সাহিত্যিক
বিষয়শ্রেণী:মার্কিন লেখিকা
বিষয়শ্রেণী:মার্কিন ছোটগল্পকার
বিষয়শ্রেণী:১৮৯৩-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:মার্কিন নারী ঔপন্যাসিক
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:পেনসিলভেনিয়ার লেখক
বাঘেলখণ্ড

**বাগেলখণ্ড** বা বাঘেলখণ্ড হল একটি অঞ্চল এবং মধ্য প্রদেশের ভারতের একটি পর্বতশ্রেণী যা মধ্য প্রদেশের উত্তর-পূর্বাঞ্চল এবং দক্ষিণ-পূর্ব উত্তর প্রদেশের একটি ছোট অঞ্চল জুড়ে অবস্থিত।  মধ্য প্রদেশের জেলাগুলি রেভা, সাতনা, শাহডল, সিধি, এবং উত্তর প্রদেশের সিংরৌলি এবং চিত্রকূট অন্তর্ভুক্ত রয়েছে। 

বাগেলখণ্ড উত্তর ও পূর্বে ইন্দো-গাঙ্গীয় সমভূমি, পশ্চিমে বুন্দেলখন্ড এবং দক্ষিণে বিন্ধ্য রেঞ্জ দ্বারা বেষ্টিত।

বাগেলখণ্ডের বাসিন্দাদের বাঘেলি বলা হয় এবং তারা বাঘেলি ভাষা বলে যা এটিকে হিন্দি ভাষার উপভাষা হিসাবেও চিহ্নিত করা হয়।
## তথ্যসূত্র

বিষয়শ্রেণী:ভারতের অঞ্চল
আর কে কোঠারি

**আর কে কোঠারি** একজন ভারতীয় শিক্ষা প্রশাসক। তিনি ১০ জুলাই ২০১৭ সালে রাজস্থানের জয়পুর বিশ্ববিদ্যালয়ের উপাচার্য হন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় শিক্ষাবিদ
বিষয়শ্রেণী:ভারতের বিশ্ববিদ্যালয় ও কলেজের প্রধান
রত্না ফাবরী

**রত্না ফাবরী** ছিলেন ভারতের একজন নামী যাদুবিদ ।যিনি তাঁর কৃতিত্বের জন্য ১৯৭০ সালে শিল্প ক্ষেত্রে পদ্মশ্রী পুরস্কার পেয়েছিলেন।  রত্না ফ্যাব্রি আমেরিকা ও ইউরোপের যাদুঘরগুলি অধ্যয়ন করেছিলেন এবং মন্ট্রিল প্রদর্শনীতে ভারতীয় মণ্ডপে ব্যবস্থা প্রদর্শন করেছিলেন।

তিনি হাঙ্গেরিয়ান আমেরিকাবাসী চার্লস ফ্যাব্রির সাথে বিবাহবন্ধনে আবদ্ধ হন।  তিনি রাজস্থানের বাসিন্দা।
## বহিঃসংযোগ
*Reference to Ratna Fabri, "Leaf from History Museum was also brainchild of Corbusier", tribuneindia.com, 4 March 2003.

বিষয়শ্রেণী:যাদুবিদ
বিষয়শ্রেণী:পদ্মশ্রী প্রাপক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় বিজ্ঞানী
বিষয়শ্রেণী:২০শ শতাব্দীর লেখিকা
বিষয়শ্রেণী:ভারতীয় নারী ইতিহাসবিদ
আঁখি মিলন

***আঁখি মিলন*** হচ্ছে ১৯৮৩ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটিতে অভিনয় করেছেন ইলিয়াস কাঞ্চন, এবং তার বিপরীতে অভিনয় করেছেন সুচরিতা।

## অভিনয়
* সুচরিতা - আঁখি
* ইলিয়াস কাঞ্চন - মিলন

## সঙ্গীত
চলচ্চিত্রের "তোমার গরুর গাড়িতে আমি যাবো না" শিরোনামের একটি গানে কণ্ঠ দেন এন্ড্রু কিশোর ও সামিনা চৌধুরী। গানটি বাংলাদেশে ব্যাপক জনপ্রিয়তা লাভ করে।

## তথ্যসূত্র

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৮৬-এর চলচ্চিত্র
মোস্তফা আনোয়ার (পরিচালক)

**মোস্তফা আনোয়ার** ছিলেন একজন বাংলাদেশী চলচ্চিত্র পরিচালক, যিনি *[[অবুঝ হৃদয়]]*, *[[কাজল লতা]]*, *[[আঁখি মিলন]]*, *[[কাশেম মালার প্রেম]]*, *পুষ্পমালা*, *সমর্পণ*, *বাংলার মা*, *আশ্রয়*, ও *ফাঁসি*র মতো চলচ্চিত্র নির্মাণের জন্য পরিচিত। তিনি ময়মনসিংহের জামালপুর জেলায় জন্মগ্রহণ করেন এবং ২০১৫ সালের ১২ মে মৃত্যুবরণ করেন। মৃত্যুকালে তিনি দুই ছেলে ও এক মেয়ে রেখে যান।

তিনি রাজ্জাক, আলমগীর, জাফর ইকবাল, ইলিয়াস কাঞ্চন, সুচরিতা ও ববিতার মতো অভিনেতাদের সঙ্গে কাজ করেছেন।

তাঁর চলচ্চিত্রগুলিতে ব্যবহৃত বেশ কয়েকটি নেপথ্য গান যেমনঃ তুমি আমার জীবন (আবুঝ হৃদয়), আমার গরুর গাড়িতে বাউ সাজিয়ে (আঁখি মিলন), এবং এই রাত ডাকে ওই চাঁদ ডাকে এই তোমায় আমায় (কাজল লতা) হল সময়কালের জনপ্রিয় কিছু গান। তিনি পাকিস্তান এয়ার ফোর্স (পিএএফ) যোগদানের মাধ্যমে তার কর্মজীবন শুরু করেন কিন্তু তিনি চলচ্চিত্রে শিল্পে তার কর্মজীবন প্রতিষ্ঠিত করার জন্য সেখান থেকে বেরিয়ে যান। তিনি জহির রায়হানের সাথে সহকারী চলচ্চিত্র নির্মাতা হিসেবে কাজ করেন, পরে তিনি ফেরারি চলচ্চিত্রের মাধ্যমে আত্মপ্রকাশ করেন। তাঁর মৃত্যুর পরে ইলিয়াস কাঞ্চন বলেছিলেন, "দেশের চলচ্চিত্র শিল্প তার প্রতিভার স্বীকৃতি দিতে ব্যর্থ হয়েছে", তার দীর্ঘকালীন সহকারী ও পরিচালক বজলুর রহমান বলেছিলেন, "তিনি বহু বছর ধরে স্ব-আরোপিত প্রচ্ছন্নতা বাস করছিলেন এবং নিরবে মারা গেছেন।"

## তথ্যসূত্র

বিষয়শ্রেণী:২০১৫-এ মৃত্যু
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:জামালপুর জেলার ব্যক্তি
বিষয়শ্রেণী:১৯৩৮-এ জন্ম
সঞ্জয় মিত্তল

**সঞ্জয় মিত্তল** একজন অধ্যাপক, গণনীয় ফ্লুইড ডাইনামিক্স বিভাগের মহাকাশ প্রোকৌশল। তিনিপ্রযুক্তি কানপুর ইন্ডিয়ান ইনস্টিটিউট অফ, ভারত পড়াশোনা করেন  তারপর বি.টেক আইআইটি কানপুর থেকে ১৯৮৮ সালে তিনি এমএস প্রোগ্রামের জন্য যমজ শহর, মিনেসোটা বিশ্ববিদ্যালয়ে ভর্তি হন। তারপরে তিনি পিএইচ.ডি.  ডিগ্রী অর্জন করেন। তাইফুন তেজদুয়ারের অধীনে একটি গবেষণা সহযোগী হিসাবে কাজ করেছেন। আর্মি হাই পারফরম্যান্স কম্পিউটিং সেন্টারে দুই বছর কাজ করার পরে তিনি ভারতে ফিরে আসেন এবং ১৯৯৪ সালে আইআইটি কানপুরে সহকারী অধ্যাপক হিসাবে যোগদান করেন।

মিত্তাল গণ্য তরল গতিবিদ্যার ক্ষেত্রে অসামান্য অবদানের জন্য বিজ্ঞান ও প্রযুক্তি জন্য শান্তি স্বরূপ ভাটনগর পুরস্কার প্রাপ্ত ।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মিনেসোটা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:প্রকৌশল বিজ্ঞানে শান্তি স্বরূপ ভাটনগর পুরস্কার প্রাপক
বিষয়শ্রেণী:আইআইটি কানপুর
বিষয়শ্রেণী:আইআইটি কানপুরের প্রাক্তন শিক্ষার্থী
বিষয়শ্রেণী:ভারতীয় মহাকাশ প্রকৌশলী
অরিন্দম চক্রবর্তী

**অরিন্দম চক্রবর্তী ২০১৮ সালের** স্টনি ব্রুক বিশ্ববিদ্যালয়ের দর্শনের অধ্যাপক ।তিনি হাওয়াই বিশ্ববিদ্যালয়ে অধ্যাপনা করেছিলেন, যেখানে তিনি ইপিওসিএইচ (পূর্ব চেতনা ও চেতনা ও মানবিকতা) প্রকল্পের পরিচালক ছিলেন। 

চক্রবর্তী ১৯৭৬ সালে বি.এ এবং ১৯৭৮ সালে এম.এ., কলকাতা বিশ্ববিদ্যালয় থেকে  এবং পি.এইচ.ডি ডিগ্রি অর্জন করেন ১৯৮২ সালে অক্সফোর্ড বিশ্ববিদ্যালয়ের সেন্ট অ্যান কলেজ থেকে।  তিনি এর আগে দিল্লি বিশ্ববিদ্যালয়ে শিক্ষকতার পদে অধিষ্ঠিত ছিলেন।

## নির্বাচিত প্রকাশনা

* (১৯৯৪), *দ্য ডার্ক মাদার ফ্লাইং কাইট : শ্রী রামকৃষ্ণের মূর্তিবিদ্যা অব নৈতিক* । *সোফিয়ায়*, খণ্ড ৩৪ সংখ্যা ৩।এই নিবন্ধটি গান যে বিশ্লেষণ রামকৃষ্ণ অনুরাগী হয়েছে এবং ছয় দার্শনিক উপাদান , যা একটি অধিবিদ্যা, একটি আত্মিকবাদমূলক নৈতিকতা, তত্ত্ব *কর্মফল*, একটি কৌতুকপূর্ণ দেবী সম্ভাবনা *[[মোক্ষ|মোকশা]]*, এবং তত্ত্ব মানসিক করণ ।
* (১৯৯৬), *ভারতে কান্ত*, একাদশ আন্তর্জাতিক ক্যান্ট কংগ্রেসের কার্যক্রিয়া।
* (১৯৯৭), *অস্তিত্ব অস্বীকার করে।* *ঋণাত্মক অস্তিত্ব এবং কল্পিত বক্তৃতা*, *যুক্তি, জ্ঞানবিজ্ঞান এবং প্র্যাকমেটিকস*, ডর্ড্রেচট: ক্লুভার।
* (১৯৯৭), *খাওয়ার জন্য কসমিক এবং সামাজিক আদেশ* । আরটিএতে: কসমিক অর্ডার এবং বিশৃঙ্খল। কপিলা বাত্সায়না, নয়াদিল্লি: শিল্পীদের জন্য ইন্দিরা গান্ধী জাতীয় কেন্দ্র।
* (১৯৯৭), *নিয়য়া রিয়েলিজম অ্যান্ড সেন্স রেফারেন্স ডিস্টিনেশন*, (আলোচনা নোট), ইন্ডিয়ান কাউন্সিল অফ দার্শনিক গবেষণা গবেষণা জার্নাল।
* (১৯৯৭), *ড্যাফোডিলস দেখা, ড্যাফোডিলস হিসাবে দেখা, 'ড্যাফোডিলস' নামে পরিচিত জিনিসগুলি দেখে* । আপেক্ষিকতায়, যন্ত্রণা এবং তার বাইরে, এড। জেএন মোহান্তি এবং পি। বিলিমোরিয়া, নয়াদিল্লি: অক্সফোর্ড ইউনিভার্সিটি প্রেস।
* (১৯৯৭), *যৌক্তিকতা ইন ভারতীয় চিন্তায়* । ব্ল্যাকওয়েলস কমপায়েন টু ওয়ার্ল্ড ফিলোসফিতে, এড। এলিয়ট ডয়চে এবং রোনাল্ড বোন্টেকো। অক্সফোর্ড: ব্ল্যাকওয়েল।
* (১৯৯৮), *কনসেপ্ট প্যাসিশন, সংবেদনের অভিজ্ঞতা এবং একটি ভাষার জ্ঞান*, পিটার স্ট্রসনের দর্শন: লাইব্রেরি ফিলোসফারদের লাইব্রেরি, এড। লুইস ই হান, ওপেন কোর্ট।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:মার্কিন দার্শনিক
বিষয়শ্রেণী:বাঙালি লেখক
বিষয়শ্রেণী:বাঙালি বংশোদ্ভূত মার্কিন ব্যক্তি
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:২১শ শতাব্দীর মার্কিন দার্শনিক
আব্দুস সাত্তার (দ্ব্যর্থতা নিরসন)

**আব্দুস সাত্তার** নামটি দিয়ে বোঝানো হতে পারে:

* আবদুস সাত্তার (রাষ্ট্রপতি) – বাংলাদেশের সাবেক রাষ্ট্রপতি।
* আবদুস সাত্তার (বীর বিক্রম) – মুক্তিযুদ্ধের খেতাবপ্রাপ্ত মুক্তিযোদ্ধা।

## রাজনীতিবিদ

* আব্দুস সাত্তার (রাজনীতিবিদ) – বাংলাদেশী রাজনীতিবিদ ও ময়মনসিংহ-৮ আসনের সাবেক সংসদ সদস্য।
* আব্দুস সাত্তার (জামালপুরের রাজনীতিবিদ) - বাংলাদেশী রাজনীতিবিদ ও জামালপুর-১ আসনের সাবেক সংসদ সদস্য।
* আব্দুস সাত্তার (ঝিনাইদহের রাজনীতিবিদ) - বাংলাদেশী রাজনীতিবিদ ও ঝিনাইদহ-৪ আসনের সাবেক সংসদ সদস্য।
* আবদুস সাত্তার (টাঙ্গাইলের রাজনীতিবিদ) – ১৯৭৩ সালের প্রথম জাতীয় সংসদ সদস্য।
* আবদুস সাত্তার (নারায়ণগঞ্জের রাজনীতিবিদ) – বাংলাদেশের রাজনীতিবিদ ও সাবেক সাংসদ।
* আবদুল সাত্তার আকন – বাংলাদেশী রাজনীতিবিদ ও বাগেরহাট-৪ আসনের সাবেক সংসদ সদস্য।
* আবদুস সাত্তার মন্ডল - রাজশাহী-৪ থেকে নির্বাচিত সংসদ সদস্য ও বিএনপির রাজনীতিবিদ।

## আরো দেখুন

* মোঃ আব্দুস সাত্তার -- যশোর বিজ্ঞান ও প্রযুক্তি বিশ্ববিদ্যালয়ের সাবেক উপাচার্য, ইসলামী বিশ্ববিদ্যালয়, বাংলাদেশের শিক্ষক।
আব্দুস সাত্তার (জামালপুরের রাজনীতিবিদ)

**আব্দুস সাত্তার** (যিনি **এম এ সাত্তার** নামেও পরিচিত) হলেন বাংলাদেশের একজন রাজনীতিবিদ। এরশাদের মন্ত্রীসভায় তিনি প্রতিমন্ত্রী ও মন্ত্রী ছিলেন। তিনি জামালপুর-১ আসনের সংসদ সদস্য ছিলেন।

## জন্ম
আব্দুস সাত্তার জামালপুর জেলার বকশীগঞ্জ উপজেলায় জন্মগ্রহণ করেন।

## রাজনৈতিক জীবন
আব্দুস সাত্তার জাতীয় পার্টির প্রেসিডিয়াম সদস্য ও জামালপুর জেলা জাতীয় পার্টির সভাপতি।

তিনি ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে প্রতীক নিয়ে প্রথমবার সংসদ সদস্য নির্বাচিত হয়ে ছিলেন।

সংসদ সদস্য নির্বাচিত হওয়ার পর তিনি জাতীয় পার্টিতে যোগ দেন।

তিনি ৯ জুলাই ১৯৮৬ থেকে ৩০ নভেম্বর ১৯৮৬ সাল পর্যন্ত বাণিজ্য প্রতিমন্ত্রী ছিলেন।

বেসামরিক বিমান পরিবহন ও পর্যটন প্রতিমন্ত্রী হিসেবে তিনি ৩০ নভেম্বর ১৯৮৬ থেকে ২৭ মার্চ ১৯৮৮ সাল পর্যন্ত দায়িত্ব পালন করেন।

১৯৮৮ সালের চতুর্থ জাতীয় সংসদে জামালপুর-১ আসন থেকে জাতীয় পার্টির প্রার্থী হিসেবে তিনি পুনরায় সংসদ সদস্য নির্বাচিত হন।

তিনি ২৭ মার্চ ১৯৮৮ থেকে ১০ ডিসেম্বর ১৯৮৮ সাল পর্যন্ত বেসামরিক বিমান পরিবহন ও পর্যটন মন্ত্রী ছিলেন।

বাণিজ্যমন্ত্রী হিসেবে তিনি ১০ ডিসেম্বর ১৯৮৮ থেকে ২ মে ১৯৯০ সাল পর্যন্ত দায়িত্ব পালন করেন।

মৎস্য ও প্রাণিসম্পদমন্ত্রী হিসেবে তিনি ৩ মে ১৯৯০ থেকে ৩১ জুলাই ১৯৯০ সাল পর্যন্ত দায়িত্ব পালন করেন।

তিনি শিল্পমন্ত্রী হিসেবে ৪ আগস্ট ১৯৯০ থেকে ৬ ডিসেম্বর ১৯৯০ সাল পর্যন্ত দায়িত্ব পালন করেন।

১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি জামালপুর-১ আসন থেকে জাতীয় পার্টির প্রার্থী হিসেবে অংশ নিয়ে পরাজিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জামালপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের বাণিজ্য প্রতিমন্ত্রী
বিষয়শ্রেণী:বাংলাদেশের বাণিজ্যমন্ত্রী
বিষয়শ্রেণী:বাংলাদেশের শিল্পমন্ত্রী
বিষয়শ্রেণী:বাংলাদেশের বেসামরিক বিমান পরিবহন ও পর্যটন প্রতিমন্ত্রী
মতিউর রহমান (কুড়িগ্রামের রাজনীতিবিদ)

**মতিউর রহমান** জাতীয় পার্টির রাজনীতিবিদ ও কুড়িগ্রাম-৩ আসনের সাবেক সংসদ সদস্য।

## জন্ম ও প্রাথমিক জীবন
মতিউর রহমান কুড়িগ্রাম জেলায় জন্মগ্রহণ করেন।

## রাজনৈতিক ও কর্মজীবন
মতিউর রহমান জাতীয় পার্টির সমর্থন নিয়ে ২০০১ সালের অষ্টম জাতীয় নির্বাচনে অংশ নিয়ে কুড়িগ্রাম-৩ আসন থেকে সংসদ সদস্য নির্বাচিত হয়েছিলেন। ২০০৮ সালের নবম জাতীয় সংসদ নির্বাচনে তিনি বিএনপির মনোনয়ন নিয়ে একই আসন থেকে পরাজিত হন।

## আরও দেখুন

* অষ্টম জাতীয় সংসদ সদস্যদের তালিকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কুড়িগ্রাম জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
মোহাম্মদ আলী (নোয়াখালীর রাজনীতিবিদ)

**মোহাম্মদ আলী** বাংলাদেশ আওয়ামী লীগের রাজনীতিবিদ ও নোয়াখালী-৬ (হাতিয়া) আসনের সংসদ সদস্য ছিলেন।

## জন্ম ও প্রাথমিক জীবন
মোহাম্মদ আলী ৭ এপ্রিল ১৯৬১ সালের সালে নোয়াখালী জেলার হাতিয়া উপজেলার চরকৈলাশ গ্রামে জন্মগ্রহণ করেন।  তিনি স্নাতক ডিগ্রী অর্জন করেন। তার পিতা আবদুল মালেক ছিলেন আইনজীবী। তিনি (আবদুল মালেক) নোয়াখালীতে পাবলিক প্রসিকিউটর হিসেবে দায়িত্ব পালন করে হাইকোর্টে আইন পেশায় শুরু করেন। পাঁচ ভাইয়ের মধ্যে তিনি সবার বড়।

## রাজনৈতিক ও কর্মজীবন
মোহাম্মদ আলী ছাত্রজীবনে বামপন্থী রাজনীতিবিদ ছিলেন। পরে যোগ দেন বাংলাদেশ জাতীয়তাবাদী যুবদলে। এর পর জাতীয় পার্টিতে যোগ দেন। তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টি সমর্থন নিয়ে নোয়াখালী-৬ (হাতিয়া) আসন থেকে প্রথমবার সংসদ সদস্য নির্বাচিত হয়ে ছিলেন। এর পর ১৯৮৮ সালের চতুর্থ জাতীয় সংসদে একই আসন থেকে তিনি জাতীয় পার্টি সমর্থনে পুনরায় সাংসদ নির্বাচিত হন। ১৯৯১ ও ১৯৯৬ সালের নির্বাচনে জাতীয় পার্টি থেকে নির্বাচন করে হেরে যান তিনি। ১৯৯৬ সালে আওয়ামী লীগ সরকার গঠন করলে নোয়াখালী জেলা আওয়ামী লীগের তৎকালীন সভাপতি মাহমুদুর রহমান বেলায়েতের হাত ধরে আওয়ামী লীগে যোগ দিয়ে হাতিয়া উপজেলা আওয়ামী লীগের সভাপতির দায়িত্ব পান। ২০০১ সালের অষ্টম জাতীয় সংসদ নির্বাচনে তিনি একই আসন থেকে আওয়ামী লীগের মনোনয়ন না পেয়ে চট্টগ্রাম বিভাগের একমাত্র স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। উল্লেখ্য,২০০১ পরবর্তী সময়ে হাতিয়ার চরাঞ্চলে র‍্যাব-পুলিশ কর্তৃক বিচারবহির্ভূত হত্যাকান্ডের প্রতিবাদে টেলিভিশন টকশোতে সরব ভূমিকার জন্য তিনি প্রশংসিত।

২০০৮ সালের নবম জাতীয় সংসদ নির্বাচনে তিনি আওয়ামী লীগ থেকে মনোনয়ন পেলেও ঋণখেলাপি হওয়ায় মনোনয়নপত্র বাতিল হলে তার স্ত্রী আয়েশা ফেরদাউস স্বতন্ত্র নির্বাচন করে হেরে যান। আয়েশা ফেরদাউস ২০১৪ ও ২০১৯ সালে আওয়ামী লীগের প্রার্থী হিসেবে নির্বাচিত সংসদ সদস্য। সর্বশেষ ২০২৪ সালে দ্বাদশ জাতীয় সংসদ নির্বাচনে আওয়ামী লীগের প্রার্থী হিসেবে জয়লাভ করে।পরবর্তীতে সরকার পতন হলে তিনি পদ হারান।

## আরও দেখুন
* তৃতীয় জাতীয় সংসদ সদস্যদের তালিকা
* চতুর্থ জাতীয় সংসদ সদস্যদের তালিকা
*অষ্টম জাতীয় সংসদ সদস্যদের তালিকা
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:২০শ শতাব্দীর বাঙালি
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:১৯৫৫-এ জন্ম
ওয়ালী উল্লাহ (রাজনীতিবিদ)

**ওয়ালী উল্লাহ** বাংলাদেশ আওয়ামী লীগের রাজনীতিবিদ ও নোয়াখালী-৬ আসনের প্রাক্তন সংসদ সদস্য ও বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধা।

## জন্ম ও প্রাথমিক জীবন
অধ্যাপক ওয়ালী উল্লাহ নোয়াখালী জেলার হাতিয়া উপজেলায় জন্মগ্রহণ করেন।

## রাজনৈতিক ও কর্মজীবন
মোহাম্মদ ওয়ালী উল্লাহ হাতিয়া উপজেলা আওয়ামী লীগের সাবেক সভাপতি ছিলেন। তিনি ১৯৯১ সালের পঞ্চম জাতীয় নির্বাচনে নোয়াখালী-৬ (হাতিয়া) আসন থেকে সংসদ সদস্য নির্বাচিত হয়েছিলেন।

## মৃত্যু
১৮ মে ২০২৪ সালে তিনি ঢাকায় মৃত্যুবরণ করেন। একই দিনে তাকে তার জন্মস্থান হাতিয়ায় গার্ড অব অনারের সাথে দাফন করা হয়।

## আরও দেখুন

* পঞ্চম জাতীয় সংসদ সদস্যদের তালিকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নোয়াখালী জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
আমিন উর রশিদ ইয়াছিন

**আমিন উর রশিদ ইয়াছিন** বাংলাদেশ জাতীয়তাবাদী দলের রাজনীতিবিদ ও কুমিল্লা-৯ আসনের সাবেক সংসদ সদস্য। তিনি ত্রয়োদশ জাতীয় সংসদের কৃষি, মৎস্য ও প্রাণিসম্পদ এবং খাদ্য মন্ত্রণালয়ের টেকনোক্র্যাট মন্ত্রী।

## জন্ম ও প্রাথমিক জীবন
আমিন উর রশিদ ইয়াছিন কুমিল্লা জেলায় জন্মগ্রহণ করেন।

## রাজনৈতিক ও কর্মজীবন
আমিন উর রশিদ ইয়াছিন কুমিল্লা জেলা বিএনপির সাধারণ সম্পাদক। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে কুমিল্লা-৯ আসনে থেকে সংসদ সদস্য নির্বাচিত হয়েছিলেন। ২০০৮ ও ২০১৮ সালের নির্বাচনে তিনি বাংলাদেশ জাতীয়তাবাদী দলের প্রার্থী হিসেবে কুমিল্লা-৬ থেকে পরাজিত হন।

## আরও দেখুন

* ষষ্ঠ জাতীয় সংসদ সদস্যদের তালিকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:তারেক রহমানের মন্ত্রিসভার সদস্য
বিষয়শ্রেণী:বাংলাদেশের কৃষিমন্ত্রী
বিষয়শ্রেণী:বাংলাদেশের খাদ্যমন্ত্রী
বিষয়শ্রেণী:বাংলাদেশের মৎস্য ও প্রাণিসম্পদমন্ত্রী
এস এ খালেক

**এস এ খালেক** (মৃত্যু ৫ জানুয়ারি ২০২৫) ছিলেন বাংলাদেশ জাতীয়তাবাদী দলের রাজনীতিবিদ এবং বাংলাদেশ জাতীয় সংসদের সাবেক সদস্য।

## জন্ম ও প্রাথমিক জীবন
এস এ খালেক ঢাকা জেলায় জন্মগ্রহণ করেন।

## রাজনৈতিক ও কর্মজীবন
এস এ খালেক বিএনপির নির্বাহী কমিটির এই সদস্য। তিনি অবিভক্ত ঢাকার ডেপুটি মেয়র হিসেবে দায়িত্ব পালন করেছেন। তিনি জিয়াউর রহমানের হাত ধরে বাংলাদেশ জাতীয়তাবাদী দলে যোগ দিয়ে ১৮ ফেব্রুয়ারি ১৯৭৯ সালে অনুষ্ঠিত দ্বিতীয় জাতীয় সংসদ নির্বাচনে তৎকালীন ঢাকা-১৪ আসন থেকে প্রথমবার সংসদ সদস্য নির্বাচিত হয়েছিলেন। ৭ মে ১৯৮৬ সালে অনুষ্ঠিত তৃতীয় জাতীয় সংসদ নির্বাচন ও ৩ মার্চ ১৯৮৮ সালে অনুষ্ঠিত চতুর্থ জাতীয় সংসদ নির্বাচনে তিনি জাতীয় পার্টির মনোনয়নে ঢাকা-১১ আসন থেকে সংসদ সদস্য নির্বাচিত হন। ফেব্রুয়ারি ১৯৯৬ সালের ষষ্ঠ জাতীয় নির্বাচনের পূর্বে তিনি পুনরায় বিএনপিতে ফিরে সংসদ সদস্য নির্বাচিত হন। সর্বশেষ ২০০১ সালে অষ্টম জাতীয় সংসদ নির্বাচনে ঢাকা-১১ আসন থেকে বাংলাদেশ জাতীয়তাবাদী দলে প্রার্থী হিসেবে সংসদ সদস্য নির্বাচিত হয়েছিলেন। ২০০৮ সালের নবম জাতীয় সংসদ নির্বাচনে ঢাকা-১৪ আসন থেকে বিএনপির মনোনয়নে অংশ নিয়ে পরাজিত হন তিনি।

## তথ্যসূত্র

বিষয়শ্রেণী:ঢাকা জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:ঢাকা জেলার ব্যক্তি
বিষয়শ্রেণী:২০২৫-এ মৃত্যু
আগারাম কবরস্থান

থাম্ব|১৮৩৪ সালে প্যারেড গ্রাউন্ড থেকে কবরস্থানের একটি চিত্র (মহাত্মা গান্ধী রোডের কাছে)
**আগারাম কবরস্থান** ব্যাঙ্গালোরের একটি পুরানো প্রোটেস্ট্যান্ট কবরস্থান। আর্মি সার্ভিস কর্পসের জমির অভ্যন্তরে এবং সেনা অফিসার মেসের পিছনে অবস্থিত এই কবরস্থানটি বেঙ্গালুরুর প্রাচীনতম খ্রিস্টান কবরস্থান। এখানে সর্বসাধারণের প্রবেশ সীমিত। এখানে থাকা প্রাচীনতম কবরটি হল ১৮০৮ সালের সার্জেন মেজর কেলির যিনি ৫৯তম রেজিমেন্টের ছিলেন। দুটি ৪০ ফুট আয়নিক কলাম তাঁর মহামান্য ১৩তম লাইট ড্রাগনস অফিসারদের স্মরণ করে নির্মিত হয়েছে। কবরস্থানটি ১৮৭০ সাল পর্যন্ত ব্যবহৃত হয়েছিল। কবরস্থানটিতে অত্যধিক কবর দেয়া হয়েছিল এবং অ্যাডমিরাল অস্কার স্ট্যানলি ডওসনের উদ্যোগের মাধ্যমে কবরস্থানটি আংশিকভাবে পুনরুদ্ধার করা হয়েছিল।

## তথ্যসূত্র

## বহিঃসংযোগ

* অগ্রাম কবরস্থান
* কবরের তালিকা 

বিষয়শ্রেণী:ভারতের কবরস্থান
বিষয়শ্রেণী:১৮০৮-এ ব্রিটিশ ভারতে প্রতিষ্ঠিত
বিষয়শ্রেণী:বেঙ্গালুরুর ভবন ও স্থাপনা
ওয়ালী উল্লাহ (দ্ব্যর্থতা নিরসন)

**ওয়ালী উল্লাহ** নামটি দিয়ে বোঝানো হতে পারে-

* ওয়ালী উল্লাহ -বীর বিক্রম খেতাব প্রাপ্ত মুক্তিযোদ্ধা।
* ওয়ালী উল্লাহ (রাজনীতিবিদ) -বাংলাদেশী রাজনীতিবিদ ও নোয়াখালী-৬ আসনের সাবেক সংসদ সদস্য।

## আরও দেখুন

* ওয়ালী উল্লাহ নওজোয়ান -বাংলাদেশী রাজনীতিবিদ ও সাবেক সংসদ সদস্য।
* ওয়ালিউল্লাহ পাটোয়ারী -শিক্ষায় স্বাধীনতা পুরস্কার প্রাপ্ত বাংলাদেশী শিক্ষাবিদ।
এস এ সুলতান টিটু

**এস এ সুলতান টিটু** বাংলাদেশ জাতীয়তাবাদী দলের রাজনীতিবিদ ও চাঁদপুর-৪ (বর্তমানে- চাঁদপুর-৩) আসনের সাবেক সংসদ সদস্য। তিনি বাংলাদেশ ফুটবল ফেডারেশনের সভাপতি ছিলেন। 

## জন্ম ও প্রাথমিক জীবন
এস এ সুলতান টিটু চাঁদপুর জেলায় জন্মগ্রহণ করেন।

## রাজনৈতিক ও কর্মজীবন
এস এ সুলতান টিটু চাঁদপুর জেলা বিএনপির ৪ বারের সাবেক সভাপতি। তিনি ২০০১ সালের অষ্টম জাতীয় সংসদ নির্বাচনে চাঁদপুর-৪ (তৎকালিন - চাঁদপুর সদর) আসন থেকে সংসদ সদস্য নির্বাচিত হয়েছিলেন।

## আরও দেখুন

* অষ্টম জাতীয় সংসদ সদস্যদের তালিকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
দেলোয়ার হোসেন (রাজনীতিবিদ)

**দেলোয়ার হোসেন** ছিলেন বাংলাদেশ আওয়ামী লীগের রাজনীতিবিদ ও বরগুনা-১ (আমতলী, তালতলী ও বরগুনা সদর) আসনের সাবেক স্বতন্ত্র সংসদ সদস্য।

## জন্ম ও প্রাথমিক জীবন
দেলোয়ার হোসেন বরগুনা জেলায় জন্মগ্রহণ করেন।

## রাজনৈতিক ও কর্মজীবন
দেলোয়ার হোসেন ছাত্রাবস্থায় ঊনসত্তরের গণঅভ্যুত্থানে অংশগ্রহণ করেন। ১৯৭৭ সাল থেকে ১৯৮১ সাল পর্যন্ত তিনি বরগুনা জেলা ছাত্রলীগের সভাপতি ছিলেন। ১৯৮৩ সালে তিনি ইউনিয়ন পরিষদের চেয়ারম্যান নির্বাচিত হন। ১৯৮৭ সালে সফল চেয়ারম্যান হিসেবে রাষ্ট্রীয় পুরস্কার পান। ১৯৯০ সালে ইউনিয়ন চেয়ারম্যান পদ থেকে পদত্যাগ করে উপজেলা পরিষদ নির্বাচনে অংশগ্রহণ করে নির্বাচিত হন। তিনি ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হন।

২০০৮ ও ২০১৪ সালের জাতীয় নির্বাচনেও তিনি স্বতন্ত্রভাবে অংশ নিয়ে পরাজিত হন।

## মৃত্যু
২০২৩ সালের ১২ জানুয়ারি কিডনিজনিত অসুস্থতার কারণে সকাল ৭:০০ ঘটিকায় চিকিৎসারত অবস্থায় বরিশাল শের-ই-বাংলা মেডকেল কলেজ ও হাসপাতালে মৃত্যুবরণ করেন।

## আরও দেখুন
* অষ্টম জাতীয় সংসদ সদস্যদের তালিকা

## তথ্যসূত্র

বিষয়শ্রেণী:২০২৩-এ মৃত্যু
বিষয়শ্রেণী:বরগুনা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:১৯৫০-এর দশকে জন্ম
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:বরগুনা সদর উপজেলার ব্যক্তি
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:ইউনিয়ন পরিষদের চেয়ারম্যান
মনিরুল হক চৌধুরী

**মনিরুল হক চৌধুরী** একজন বাংলাদেশী রাজনীতিবিদ ও মুক্তিযুদ্ধের সংগঠক। তিনি কুমিল্লা-৬ আসনের সংসদ সদস্য। পূর্বে তিনি কুমিল্লা-৯ আসনের সংসদ সদস্য হিসেবে দায়িত্ব পালন করেছেন।

## জন্ম ও প্রাথমিক জীবন
মনিরুল হক চৌধুরী ১৯৪৬ সালে কুমিল্লা জেলার সদর দক্ষিণ উপজেলা নোয়গ্রাম নামক গ্রামে জন্মগ্রহণ করেন।

## রাজনৈতিক ও কর্মজীবন
মনিরুল হক চৌধুরী ১৯৭৪ সাল থেকে ১৯৭৫ সাল পর্যন্ত বাংলাদেশ ছাত্রলীগের সভাপতি ছিলেন।

১৯৮৮ সালের তৃতীয় জাতীয় সংসদ নির্বাচনে তিনি জাতীয় পার্টির মনোনয়নে কুমিল্লা-৯ আসন থেকে প্রথমবার সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় নির্বাচনে তিনি একই আসন থেকে জাতীয় পার্টির হয়ে পুনরায় সংসদ সদস্য নির্বাচিত হন।

১৯৯৬ সালের জাতীয় নির্বাচনে তিনি জাতীয় পার্টির প্রার্থী হয়ে পরাজিত হন।

পরে তিনি জাতীয় পার্টি হয়ে বাংলাদেশ জাতীয়তাবাদী দলে যোগ দেন। ২০০১ সালের অষ্টম জাতীয় সংসদ নির্বাচনে তিনি থেকে বিএনপির মনোনয়নে কুমিল্লা-৯ আসন থেকে সংসদ সদস্য নির্বাচিত হন।

বিএনপির চেয়ারপারসনের উপদেষ্টা ও জাতীয় ঐক্যফ্রন্টের সমন্বয়ক তিনি।

২০১৮ সালের নির্বাচনে বাংলাদেশ জাতীয়তাবাদী দলে কুমিল্লা-১০ আসনের প্রার্থী হয়ে পরাজিত হন তিনি।

তিনি ২০২৬ সালের ত্রয়োদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুমিল্লা-৬ আসন থেকে প্রথমবার সংসদ সদস্য নির্বাচিত হন।

## পারিবারিক জীবন
মনিরুল হক চৌধুরী আজিজুন্নেসাকে বিয়ে করেন। এই দম্পতীর ৪ সন্তান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:কুমিল্লা জেলার মুক্তিযোদ্ধা
বিষয়শ্রেণী:১৯৪৬-এ জন্ম
বিষয়শ্রেণী:ত্রয়োদশ জাতীয় সংসদ সদস্য
মোস্তফা রেজা খান

**মোস্তফা রেজা খান কাদেরী** (১৮৯২—১৯৮১) ছিলেন একজন ভারতীয় মুসলিম পণ্ডিত, লেখক এবং সমগ্র ভারতের মুসলিমদের প্রধান মুফতি। তিনি তার অনুসারীদের কাছে **মুফতি-এ-আযম হিন্দ** (হিন্দুস্থানের প্রধান মুফতি) হিসাবে পরিচিত ছিলেন। ইসলামের প্রতি তার সেবার জন্য তিনি সমগ্র মুসলিম বিশ্বে শ্রদ্ধেয় ছিলেন।

## জীবন
তিনি আরবি, উর্দু, ফারসি ভাষায় ইসলাম সম্পর্কিত বেশ কয়েকটি বই রচনা করেছিলেন এবং তার ফতোয়ার সংকলন **ফতোয়া-ই-মোস্তফাভীয়া** এ কয়েক হাজার ইসলামি সমস্যা নিয়ে রায় ঘোষণা করেন। হাজার হাজার ইসলামি পণ্ডিত তার আধ্যাত্মিক উত্তরসূরি হিসাবে গণ্য হয়েছিল। তিনি বেরেলিতে নিখিল ভারত জামাত রেজা-ই-মোস্তফার প্রধান নেতা ছিলেন, যা দেশভাগের পূর্বে ভারতে মুসলমানদের হিন্দু ধর্মে ধর্মান্তরিত করার শুদ্ধি আন্দোলনের বিরোধিতা করেছিল। ১৯৭৭ সালে ভারতে জরুরি অবস্থার সময় তিনি ভ্যাসেক্টমির বিরুদ্ধে ফতোয়া জারি করেছিলেন যা বাধ্যতামূলক করা হয়েছিল এবং মাত্র এক বছরে ৬২ লাখ ভারতীয় পুরুষকে নির্বীজন করা হয়েছিল। এই পরিস্থিতিতে মোস্তফা রেজা খান শ্রীমতী ইন্দিরা গান্ধীর ভারত সরকার প্রদত্ত এই আদেশের বিপক্ষে বিরোধিতা  করেছিলেন।

## কর্ম
রেজা খান তার জীবদ্দশায় বেশ কয়েকটি বই লিখেছিলেন: 
* *ফতোয়া-ই-মোস্তফাভিয়াহ* (মোস্তফা রেজার রায়)
* *আলা হযরতের আল-মালফুজাত* (আহমদ রেজা খানের বাণী)
* *সামান-ই-বখশীশ* (বিশ্বনবী হযরত মুহাম্মদ (সাল্লাল্লাহু আলাইহি ওয়াসাল্লাম)'র সম্মানে ইসলামী কবিতার সংকলন)
* *তাকিয়া বাজী* (ওয়াহাবিবাদের গোপন মুখ)
* *ওয়াকাত-উস-সিনান*, *আদখাল-উস-সিনান*, *কাহার ওয়াজিদ দিয়ান*
* *তুরক-উল-হুদা ওয়াল ইরশাদ ইলা আহকাম আল আমারা ওয়াল জেহাদ*
* *তাশিহ ইয়াকিন বার খতম-এ-নাইয়িন*
* *তরদুশ শাইতান আন সাবি লুর রেহমান*  (১৩৬৫ হিজরিতে হজযাত্রীদের উপর কর আরোপের জন্য সৌদি আরব সরকারের ফতোয়া খণ্ডন)
* *নো কাস্ট ইনফেরিয়র*

## শিষ্য
তার শিষ্যগণ:
*মুহাম্মদ আলাভী আল-মালিকি
*সৈয়দ মুহাম্মদ আমিন  
*মুহাম্মদ মুজিব আশরাফ 
*মাহমুদ আহমদ রেজভী কাদেরী আশরাফী 
*মুফতি মুহাম্মদ আখতার রেজা খান আজহারী 
*কামারুজ্জামান আজমী 
*মুফতি মুহাম্মদ আফজল হোসাইন
*মুফতি মুহাম্মদ হোসাইন
*রেহান রেজা খান 
*তেহসিন রেজা খান 
*সৈয়দ নুর মুহাম্মদ
*মুফতি জিয়া উল মুস্তফা
*মুফতি গাজী আকবর আলী রেজভী 
*আব্দুল হাদি কাদেরী 
*আহমদ মুকাদ্দাম কাদেরী
*মাওলানা বদরুল কাদেরী
*মুফতি গোলাম সরওয়ার আল কাদেরী  
*নুর উল আউলিয়া মুফতি মাহমুদ আহমদ কাদেরী রাফাকাতী 
*আরশাদুল কাদেরী  
*মুহাম্মদ ইব্রাহিম রেজা
*আব্দুল হামিদ রেজভী 
*মুহাম্মদ গোফরান সিদ্দিকী
*মুহাম্মদ মুসলেহ উদ্দিন সিদ্দিকী
*সৈয়দ শাহ তুরাব উল হক

## তথ্যসূত্র

## গ্রন্থপঞ্জি
* 
* 

## বহিঃসংযোগ
* – মোস্তফা রেজা খান তার শিষ্যদেরকে দক্ষিণ আফ্রিকায় ইসলামের খেদমতে পাঠান
* – মোস্তফা রেজা খান কাদেরী আহলে সুন্নাত আন্দোলনের নেতৃত্ব দেন
*নুরেমদিনা.নেট-এ মুফতি আজম-ই-মোস্তফা রেজা খান
* তার স্মরণে বিভিন্ন প্রতিষ্ঠান
*আহলেসুন্নাত.নেট-এ  মোস্তফা রেজা কাদরী সম্পর্কে

বিষয়শ্রেণী:১৮৯২-এ জন্ম
বিষয়শ্রেণী:১৮৯১-এ মৃত্যু
বিষয়শ্রেণী:হানাফী ব্যক্তি
বিষয়শ্রেণী:ইসলামের ভারতীয় পণ্ডিত
বিষয়শ্রেণী:বেরলভী
বিষয়শ্রেণী:বেরলভী ব্যক্তি
বিষয়শ্রেণী:প্রধান মুফতি
বিষয়শ্রেণী:আহমদ রেজা খানের পরিবার
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:ভারতের আলেম
বিষয়শ্রেণী:বেরেলির ব্যক্তি
বিষয়শ্রেণী:১৯৮১-এ মৃত্যু
বিষয়শ্রেণী:ভারতের প্রধান মুফতি
মাম্যারি পিক

**মাম্যারি পিক** আমেরিকা যুক্তরাষ্ট্রের আলাস্কার জুনাও সিটি এবং বরোতে একটি শীর্ষ সম্মেলন , যার  উচ্চতা   , মামারী পিক হ'ল আলাস্কার ৩৫৮ তম উঁচপর্বত 

এর নাম বর্ণনামূলক ভাবে করা হয়। 

## তথ্যসূত্র

বিষয়শ্রেণী:আলাস্কার পর্বত
বৈদিক তারামণ্ডল মন্দির

**বৈদিক তারামণ্ডল মন্দির** বা **বৈদিক প্ল্যানেটরিয়াম** হল পশ্চিমবঙ্গের নদীয়া জেলার মায়াপুরে অবস্থিত একটি মন্দির। বর্তমানে মন্দিরটি নির্মাণাধীন রয়েছে। পুরোপুরি কাজ শেষ হলে এই মন্দিরই হবে বিশ্বের দ্বিতীয় উচ্চতম মন্দির বা ধর্মস্থান এবং বৃহত্তম হিন্দু মন্দির।
## ইতিহাস
### উদ্বোধন
১৩ ফেব্রুয়ারি ২০২০ সালে বৃহস্পতিবার বৈদিক তারামণ্ডল মন্দিরের পুজারির মেঝের উদ্বোধন করা হয়। এই অনুষ্ঠান উপলক্ষে প্রায় ৮০টি দেশের প্রতিনিধি মায়াপুরে উপস্থিত ছিলেন। এই অনুষ্ঠানে পতাকা উত্তোলন ও প্রদীপ প্রজ্জ্বলন করেন বৈদিক প্ল্যানেটরিয়াম প্রজেক্টর চেয়ারম্যান হেনরি ফোর্ডের নাতি আলফ্রেড ফোর্ড (অম্বরিশ দাস)। হাতির পিঠে চড়িয়ে এক বর্ণাঢ্য শোভাযাত্রা সহকারে রাধাকৃষ্ণের বিগ্রহকে নিয়ে আসা হয় নতুন মন্দির বৈদিক তারামণ্ডলে। উদ্বোধনী অনুষ্ঠানে বিশ্ববাসীর কল্যাণে হোমযজ্ঞ করা হয়। মন্দির উদক্তারা জানান- আধ্যাত্মিক পরিবেশে বিশ্বের বিভিন্ন প্রান্তের মানুষ যাতে এখানে এসে শান্তি পান, তার জন্য বৈদিক প্লানেটরিয়ামের নির্মাণ কাজ চলছে। ২০২২ সালের মধ্যে সম্পূর্ণ ভাবে এই প্লানেটরিয়ামের কাজ সম্পন্ন হবে।

বৈদিক প্লানেটরিয়ামের একটি অংশই হল পূজারি ফ্লোর। এই ফ্লোরে ৬২টি সুসজ্জিত ঘর রয়েছে। ইসকন মন্দির কর্তৃপক্ষের তথ্য মতে, প্রায় আড়াই একর জমির উপর তৈরি হচ্ছে এই মন্দির। ওই পূজারী ফ্লোর প্রতিদিন এক ঘণ্টার জন্য সর্বসাধারণের জন্য খোলা থাকে। আগামী দিনে এই বৈদিক প্লানেটরিয়াম বিশ্বের মানুষের কাছে অন্যতম দর্শনীয় স্থান হয়ে উঠবে বলে ইসকন কর্তৃপক্ষের দাবি।

## স্থাপত্য
এই মন্দিরটি পূর্ব এবং পশ্চিমের স্থাপত্যের মিশ্রণ। মন্দিরে ব্যবহৃত মার্বেল ভিয়েতনাম থেকে আমদানি করা হয়েছে এবং ভারতের মার্বেলও ব্যবহার করা হয়েছে। এই মন্দিরের উচ্চতা ১১৩ মিটার বা ৩৭০ ফুট হবে বলে জানিয়েছেন উদ্যোক্তারা। পুরোপুরি কাজ শেষ হলে এই মন্দিরই হবে বিশ্বের দ্বিতীয় উচ্চতম মন্দির বা ধর্মস্থান। এখনও পর্যন্ত বিশ্বের উচ্চতম ধর্মস্থান হিসেবে নাম নথিভুক্ত রয়েছে ভ্যাটিকানের সেন্ট পিটার বেসিলিকা চার্চের, যার উচ্চতা ১৩৮ মিটার বা ৪৫২ ফুট।

প্ল্যানেটারিয়ামটি মহাবিশ্বের একটি বৃহৎ সংস্করণ হিসাবে সমন্বিত করে এবং ভগবদ্ গীতার বর্ণনা অনুসারে মহাবিশ্বের সৃষ্টি তত্ত্বকে চিত্রিত করবে। সৃষ্টি তত্ত্বটি ত্রিমাত্রিক অডিও-ভিজ়্যুয়াল মিডিয়ামে প্রদর্শন করা হবে।
### পূজারি তল
মন্দিরের পুজারি তল বা মেঝে ২.৫ একর এলাকা নিয়ে গঠিত এবং মন্দিরের তলের ব্যস ৬০ মিটার। মন্দিরের গম্বুজ থেকে ২০ মিটার লম্বা বৈদিক ঝাড়বাতি রয়েছে, যা পূজারি তল থেকে দৃশ্যমান।

### গম্বুজ
মন্দিরে ৩ টি গম্বুজ রয়েছে, এর মধ্যে মাঝের গম্বুজটি বড় এবং বড় গম্বুজের দুই পাশে রয়েছে ছোট গম্বুজ। প্ল্যানেটারিয়ামের বড় বা প্রধান গম্বুজটি বিশ্বের যে কোন ধর্মীয় কাঠামোর দীর্ঘতম এবং প্রশস্ত গম্বুজ।

### চক্র
বৈদিক তারামণ্ডলের প্রধান গম্বুজের মাথায় রয়েছে দু’টি বিশাল সুদর্শন চক্র। সুদর্শন চক্রটি ২৪ ক্যারেট সোনার পাত দিয়ে মোড়া স্টেইনলেস স্টিল দিয়ে তৈরি। বড় চক্রের ওজন ১.৫ টন আর ছোটটির ওজন ৫ কুইন্টাল। রাশিয়া থেকে আসা কারিগরের হাতে তৈরি সুদর্শন চক্র দু’টি তৈরির খরচ হয় প্রায় ১৫ কোটি টাকা। ২০১৯ সালে চক্রদুটি স্থাপন করা হয়।

## তথ্যসূত্র

## বহিঃসংযোগ

বিষয়শ্রেণী:কৃষ্ণ মন্দির
বিষয়শ্রেণী:নৃসিংহ মন্দির
বিষয়শ্রেণী:পশ্চিমবঙ্গের হিন্দু মন্দির
বিষয়শ্রেণী:নদিয়া জেলার হিন্দু মন্দির
বিষয়শ্রেণী:২১শ শতাব্দীর হিন্দু মন্দির
বিষয়শ্রেণী:২০১০-এ পশ্চিমবঙ্গে প্রতিষ্ঠিত
বিষয়শ্রেণী:আন্তর্জাতিক কৃষ্ণভাবনামৃত সংঘের মন্দির
ছোট বাহিরবাগ রেলওয়ে স্টেশন

**ছোট বাহিরবাগ রেলওয়ে স্টেশন** বাংলাদেশের ঢাকা বিভাগের গোপালগঞ্জ জেলার একটি রেলওয়ে স্টেশন।

## ইতিহাস
১৯৩২ সালে রেলওয়ের রাজবাড়ীর কালুখালী থেকে গোপালগঞ্জের ভাটিয়াপাড়া রুটে ট্রেন চলাচল করতো। ১৯৯৭ সালের ১৯ আগস্ট ট্রেন চলাচল বন্ধ হয়। তারপর কাশিয়ানী-গোপালগঞ্জ-টুঙ্গিপাড়া নতুন রেললাইন প্রকল্প ২০১১ সালে পুনরুদ্ধার কাজ শুরু হয়। ২০১৩ সালের ২ নভেম্বর প্রধানমন্ত্রী শেখ হাসিনা কালুখালী-ভাটিয়াপাড়া রেলরুটে ৩২০ কোটি ৮৫ লাখ টাকা ব্যয়ে রেলপথ কাজের উদ্বোধন করেন। পরে কাশিয়ানী থেকে গোবরা পর্যন্ত রেললাইনে ২০১৫ সালের নভেম্বরে নির্মাণ কাজ শুরু হওয়ার পর ২০১৮ সালের সেপ্টেম্বরে শেষ হয় এই রেলপথের কাজ। ২ হাজার ১১০ কোটি ৫৭ লাখ টাকা ব্যয়ে গোপালগঞ্জ জেলার কাশিয়ানী থেকে গোবরা পর্যন্ত ৪৪ কিলোমিটার দীর্ঘ এ রেললাইনটির নির্মাণ কাজ শেষ হয়। মধুমতি নদীর উপর একটি রেলসেতু, **ছোট বাহিরবাগ **সহ ৬টি রেলওয়ে স্টেশন, ৪৩টি কালভার্ট নিয়ে তৈরি এই রেলপথ। ২০১৮ সালের ১ নভেম্বর টুঙ্গিপাড়া এক্সপ্রেস চালুর মাধ্যমে এই রেলপথ চালু হয়।

## পরিষেবা
ছোট বাহিরবাগ রেলওয়ে স্টেশন দিয়ে টুঙ্গিপাড়া এক্সপ্রেস চলাচল করে।

## তথ্যসূত্র

বিষয়শ্রেণী:গোপালগঞ্জ জেলার রেলওয়ে স্টেশন